﻿ POLITICI SOCIALE  EMANCIPAREA FEMEII ÎN SOCIETATEA ROMÂNEASCĂ ŞI VIOLENŢA INTRAFAMILIALĂ. ASPECTE TEORETICE ŞI VIZIUNI SOCIOISTORICE GEORGIANA VIRGINIA BONEA rincipalul obiectiv al acestui studiu ţine de evidenţierea şi analiza problematicii violenţei asupra femeii în cadrul familiei, în Pdiversele contexte istorico-sociale. Astfel, „celula de bază a societății”, aşa cum se mai numeşte familia, este analizată din perspectiva procesului de modernizare a societăţii şi emancipare a femeii. Este vorba de multiple schimbări în interiorul familiei în ceea ce priveşte socializarea primară în funcţie de gen, precum şi mentalităţile privind rolul femeii şi al bărbatului în intimitatea familiei. Din perspectiva socioistorică, violenţa în familie a constituit un fapt încă din cele mai vechi timpuri, însă în prezent s-a ajuns la construirea unor servicii specializate în scopul prevenirii şi combaterii acesteia. Societatea românească a parcurs un drum lung de la monarhie la comunism, postcomunism şi tranziţia la democrație și economia de piață, fapt reflectat cu certitudine în diversele instituţii ale statului, cât şi în revoluţionarea perspectivelor individuale. Cuvinte-cheie: familie, emancipare, modernism, tradiţionalism, violenţă. INTRODUCERE Procesul emancipării femeii atât în România, cât şi în întreaga lume are influenţe masive asupra evoluţiei familiei, asupra status-rolurilor femeii şi bărbatului în ansamblul lor, cât şi asupra societăţii. Întregul parcurs al schimbărilor unei societăţi este reflectat fără echivoc în dinamica familiei, ţinând cont de specificul cultural, geografic, rasial și socioistoric al fiecărei naţiuni. De aici se poate deduce în mod logic faptul că familia este cel mai important aspect din viaţa individului, influenţând comportamentul, gândirea şi personalitatea acestuia (Batâr, 2004; Popescu, 2003; Berindei, 1998). Desigur că respectarea femeii în familie şi societate reflectă indubitabil gradul de civilizaţie şi nivelul cultural al acesteia (Cerezo, 1998: 11). În altă ordine de idei, violenţa intra(familială), unde femeia este o victimă constantă, a fost şi continuă să fie o problemă majoră, ce face obiectul conceperii multiplelor studii şi cercetări, dar şi a unor politici sociale de prevenire şi combatere care să vină ca răspuns la toate acestea. Adresa de contact a autorului: Georgiana Virginia Bonea, Institutul de Cercetare a Calităţii Vieţii al Academiei Române, Calea 13 Septembrie, nr. 13, sector 5, 050711, Bucureşti, România, e-mail: georgiana_bonea@yahoo.com. CALITATEA VIEŢII, XXIX, nr. 1, 2018, p. 81–99 82 GEORGIANA VIRGINIA BONEA 2 Prezentul studiu, urmează să analizeze traseul emancipării femeii în România, evoluţia familiei, precum şi violenţa intra(familială) din perspectiva socioistorică. O asemenea viziune ne va putea oferi o descriere cuprinzătoare asupra multiplelor schimbări înregistrate de-a lungul timpului în spaţiul familial, dar şi în societate. De asemenea, sunt foarte importante şi evenimentele petrecute în afara teritoriului ţării noastre, deoarece acestea influenţează şi modifică ordinea şi specificul evoluţiei emancipării româncelor şi a situaţiei familiei. Nu pot fi ignorate eforturile legislative şi instituţionale ale României în ceea ce priveşte problema violenţei asupra femeii în familie, acestea urmând a fi analizate şi corelate cu situaţia statistică oficială oferită de următoarele instituţii şi organizaţii: Institutul Naţional de Statistică (INS); Autoritatea Naţională pentru Protecţia Familiei (ANPF); Poliţia Capitalei (PC); Institutul de Medicină Legală (IML); Organizaţia Gallup în România; Agenţia Statelor Unite pentru Dezvoltare Internaţională (USAID); Organizația Mondială a Sănătăți (OMS) şi nu în ultimul rând, Autoritatea Naţională pentru Protecţia Familiei şi a Drepturilor Copilului (ANPFDC). Prin urmare, studiul de faţă îşi propune să identifice cauzele şi factorii favorizanţi ai violenţei intra(familiale), prin prisma evoluţiei societăţii şi a emancipării femeii. Astfel, în România ultimilor o sută de ani s-au înregistrat o serie de evenimente menite să contribuie explicit la ridicarea statutului femeii în cadrul societăţii, dar şi în spaţiul intim familial. De aici se poate deduce faptul că inclusiv status-rolurile femeii şi bărbatului în familie au suferit multiple schimbări în plan structural, relaţional, afectiv, economic, psihologic şi cultural. Cu toate acestea, problematica violenţei intrafamilialea continuat să existe de-a lungul anilor, motiv pentru care atât familia, cât şi individul (produs al familiei de origine, dar şi al societăţii) sunt afectaţi în aceeaşi măsură (Felson, 2002; Cerezo, 1998). Emanciparea femeii a condus la schimbări în structura rolurilor conjugale. Se poate spune că mişcările feministe din România au fost recunoscute cu mult înaintea Europei, începând cu anul 1815, pentru ca în 1938, pentru întâia oară în istoria ţării noastre, femeile să dobândească dreptul de a vota. Desigur că Feminismul a urmărit în mod explicit independenţa femeii faţă de bărbat din punct de vedere economic, legal, instituţional, cultural, social, biologic şi chiar familial (Olteanu și alții, 2003: 26). Astfel, odată dobândite, atât libertatea de exprimare, cât şi independenţa femeii, au adus o mulţime de beneficii, precum: evoluţia şi îmbogăţirea culturii; creşterea gradului de civilizaţie al societăţii; evoluţia în plan personal şi familial; intrarea masivă a femeii pe piaţa muncii şi accesul acesteia la funcţii cât mai înalte; intrarea femeii în sfera politică şi atragerea de capital politic nou; implicarea femeii în societate şi mass-media ş.a.m.d. Desigur că pe tot parcursul procesului de emancipare a femeii s-au înregistrat o mulţime de argumente şi poziţii pro şi contra, însă întregul demers a fost mai mult decât necesar la nivel microsocial, cât şi macrosocial. În ceea ce priveşte violenţa intra(familială), statul român, prin intermediul înfiinţării instituţiilor şi al organizatiilor, dar mai ales prin emiterea de noi legi tot mai specifice si explicite, menite să protejeze femeia, dovedeşte poziţia sa fermă în 3 EMANCIPAREA FEMEII ÎN SOCIETATEA ROMÂNEASCĂ 83 această luptă. De asemenea, odată cu prima mişcare feministă înregistrată în Europa, cuprinsă între anii 1848–1914, violenţa împotriva femeii devine o problemă de natură socială, demnă de luat în seamă de guvern (Dobash şi Dobash, 2979; Gelles, 1997). Astfel, se construieşte „o nouă ordine mondială”, menită să schimbe radical mentalităţi, obiceiuri şi culturi ce trebuiau adaptate noilor concepte ale unei societăţi în schimbare. Viaţa de familie suportă schimbări, iar imaginea femeii capătă noi contururi în domeniul modei vestimentare, al ştiinţei şi educaţiei, al culturii şi cutumelor etc. Dacă familia de tip tradiţional, întâlnită înainte de secolul al XVII-lea, era izolată de societate şi concentrată pe intimitatea limitată de acoperişul sub care convieţuiau până la patru generaţii, acum familia modernă este strâns legată şi totodată influenţată de evenimentele petrecute în societate (Muntean, 2002/2011; Ropotică, 2007; Mazur, 2002). Prin urmare, societatea este cea care determină schimbările din interiorul familiei, dictând traseul acesteia. Aşa cum violenţa intrafamilială cunoaşte multiple forme, intensităţi şi cauze, procesul emancipării femeii este reflectat în traseul schimbărilor pe planul personal, relaţional-conjugal şi social. În altă ordine de idei, violența intra(familială) constituie una din cele mai mari şi mai importante probleme cu care se confruntă guvernele lumii. Emanciparea femeii a atras atenţia şi a semnalat gravitatea acestei situaţii, solicitând recunoaşterea ei în scopul conceperii şi implementării unor strategii eficiente de prevenire şi combatere. De reţinut că violenţa în spaţiul familial are multiple repercusiuni asupra individului, afectându-l pe termen scurt, mediu şi lung. Importanţa topicii legate de emanciparea femeii, evoluţia familiei, dar mai ales de violenţa intra(familială) face din acest studiu o bună „piatră de temelie” în viitoare demersuri de analiză, adaptare, implementare şi evaluare a unor politici sociale care să răspundă noilor provocări ale diverselor paliere ale societăţii. În ceea ce priveşte violenţa intra(familială), aceasta este una dintre problemele cu care se confruntă societatea zilelor noastre. Vătămarea fizică şi psihică, dar mai ales punerea în pericol a vieţii victimei, este consemnată a fi o faptă penală gravă, cu încălcări ale Drepturilor Omului. Totodată, acest studiu se face util în viitoare analize şi demersuri ştiinţifice de identificare a situaţiei femeii în familie şi societate, a traseului dobândirii independenţei ei şi a metamorfozei familiei. Ţinând cont de specificul cultural şi geopolitic, se pot efectua mai multe asemenea analize care să conducă la elaborarea de noi ipoteze şi teorii asupra evoluţiei relaţiilor conjugale. ASPECTE TEORETICE PRIVIND EMANCIPAREA FEMEII, FAMILIA ŞI VIOLENŢA INTRAFAMILIARĂ Emanciparea femeii constituie baza unei societăţi avansate în domeniul cultural, educaţional, politic şi familial (Berindei, 1998: 26). Primul Război Mondial (1914– 1918) aduce femeia în situaţia de a prelua munca prestată de bărbaţi, precum şi multitudinea responsabilităţilor acestora în cadrul societăţii. Astfel, practicând 84 GEORGIANA VIRGINIA BONEA 4 meseriile bărbaţilor, femeile se dovedesc a fi puternice şi vrednice de a-şi câştiga dreptul la vot (Rotariu, 2010; Felson 2002). Emanciparea femeilor s-a manifestat şi în plan intelectual. Se remarcă, astfel, personalităţi feminine ale României, precum Hortensia Papadat Bengescu (1876–1955, o mare prozatoare, romancieră şi nuvelistă din perioada interbelică). În timpul perioadei interbelice, a prins contur emanciparea femeii, aceasta trecând de la „femeia de casă” la statutul de „doamnă în societate”. În perioada cuprinsă între cele două războaie mondiale, femeia a reuşit să câştige mai multe drepturi, precum: a purta pantaloni; putea avea părul tuns; putea face sport împreună cu soţul său; se putea plimba cu bicicleta; ş.a.m.d. În mediul rural se poate spune că emanciparea femeii a întârziat să îşi facă simţită prezenţa. În mediul urban, femeile erau preocupate de educaţie şi de tot ce însemna aceasta. Ipoteza conform căreia: „Dacă educi un bărbat, atunci educi un om; dacă educi o femeie, atunci educi o familie întreagă”, s-a dovedit a fi adevărată. Astfel, ca o primă concluzie, emanciparea femeii a încurajat şi a susţinut accesul acesteia la educație, s-a dezvoltat foarte mult zona publicaţiior destinate femeilor şi preocupărilor acestora. Astfel, presa feminină românească cunoaste o popularitate din ce în ce mai mare. Rolul cu care femeia a fost înzestrată de Dumnezeu este maternitatea, precum şi responsabilitatea creşterii şi educării copiilor. În acest sens, Adela Xenopol (1861– 1939, scriitoare, prozatoare și autoare dramatică română, ce a susținut emanciparea femeii, alăturându-se mișcărilor feministe ale epocii), sora istoricului A. D. Xenopol, este fondatoarea Revistei „Dochia”, unde a apărat şi a susţinut drepturile femeii, a luptat pentru emanciparea intelectuală, juridică şi politică a acesteia. În anul 1914, Adela Xenopol a înaintat Adunării Deputaţilor o petiţie prin care solicita revizuirea Constituţiei României, în care era solicitat dreptul de vot al femeilor scriitoare, învăţătoare, dar şi profesoare. În anul 1938, noua Constituţie a României legifera dreptul tuturor femeilor de a vota. Adela Xenopol, susţinând cu vehemenţă independenţa femeii, scria în Revista „Dochia” următoarele: ,,Femeia nu este inferioară bărbatului, ci femeile române sunt pe aceaşi treaptă morală ca şi bărbaţii”; în altă ordine de idei, femeia are aceeaşi capacitate şi este capabilă de aceleaşi activităţi ca şi bărbatul. Până în anul 1938, au existat nenumărate dezbateri pe tema drepturilor femeii în societatea românească, precum şi discuţii privitoare la revizuirea Constituției din 1923, în contextual mişcării militante ce a avut loc în Europa şi America (Lowney, 2008; Mazur, 2002; Mihăilescu, 1993). În mod inevitabil, mişcarea feministă la nivel mondial din perioada interbelică a avut un impact foarte mare inclusiv în România. Mai departe, Calypso Botez (1880–1933, scriitoare şi una dintre cele mai mari activiste în domeniul promovării drepturilor femeilor), se întreabă în mod retoric: „Dumneavoastră ştiţi că românca e în afară de lege, este împotriva acestui articol?”. Cu alte cuvinte, din perspectivă teoretică, toată lumea beneficia de drepturi egale, fără discriminare, încă practic, femeile nu făceau parte din „toată lumea”, în ciuda prevederilor legale. În anul 1920, unul dintre feminiştii convinşi ai epocii, anume Aurel Lazăr (1872–1930, avocat, membru al Partidului Naţional Român), deputat de Bihor, se întreaba la rândul său: „De ce e mai chemat pentru vot badea Dimitrie, decât lelea Ileana”. Între timp, la Alba Iulia a fost recunoscut votul universal, 5 EMANCIPAREA FEMEII ÎN SOCIETATEA ROMÂNEASCĂ 85 inclusiv pentru femei, iar democraţia nu poate exista în contextul nedreptăţirii femeii. În ciuda unor ample proteste ale feministelor printre care se număra Alexandrina Cantacuzino (1876–1944, ce a făcut parte din diverse asociaţii ale vremii, care militau pentru îmbunătăţirea situaţiei femeii din România), Calypso C. Botez şi Elena C. Meissner (1867–1940, a condus Asociația de Emancipare Civilă și Politică a Femeii Române, înființată în anul 1919), în anul 1923 se amână acordarea votului integral, sub pretextul că datele privind numărul femeilor care ar beneficia de drepturi politice lipsesc. Generaţia României de la 1848 a susţinut educarea femeii, ca o primă necesitate pentru emanciparea sa viitoare, dar mai ales pentru familie şi pentru ceea ce înseamnă viitorul unei naţiuni: copiii de azi vor fi adulţii de mâine. Astfel, în programul Revoluţiei de la 1848, printre primele măsuri se situa egalizarea învăţământului atât pentru bărbaţi, cât mai ales pentru femei. Proclamaţia de la Islaz 1848 (fiind programul constituţional întocmit de Comitetul revoluţionar din Muntenia în timpul Revoluţiei de la 1848 din Ţara Românească), prevedea, la Articolul 16, instrucţie egală şi întreagă pentru românul de ambele genuri, iar Constituţia Română din 1866 prevedea drepturi civile şi politice pentru toţi românii de o potrivă, aceştia fiind egali în faţa legii. Lucru contrazis însă prin împiedicarea femeilor de a merge la vot, ca să nu mai vorbim de interzicerea acestora de a accede la funcţii de conducere pe diversele paliere ale vieţii sociopolitice. În ciuda numeroşilor paşi făcuţi în procesul de emancipare a femeii, aspecte precum: patriarhatul, mentalităţile unei societăţi conservatoare; dar mai ales depersonalizarea femeii pe parcursul întregii perioade comuniste, influenţează în mod negativ afirmarea şi independenţa acesteia. Egalitatea de gen comandată forţat şi impusă în comunism, nu a făcut decât să ascundă problemele cu care se confrunta societatea şi familia românească (Olteanu și alții, 2003: 25–27). După evenimentele din decembrie 1989, în ţara noastră încep să fie promovate anumite imagini ale femeii, cu ajutorul mass-media. Astfel, în mentalul colectiv apare: femeia gospodină, femeia de carieră, femeia în televiziune, femeia aflată pe poziţii înalte de conducere, star mass-media, femeia factor de influenţă şi decizie, mamă, femeia iubită şi soţie, muncitoare în fabrică sau în agricultură, femeia pilot, medic etc. Se observă crearea unor noi stereotipuri privind rolurile şi statutul femeii în societate şi familie. În sfera mass-media, violenţa împotriva femeilor a devenit sursa ştirilor de senzaţie (Hattery, 2009; Iancu, 2006; Lockton și Ward, 1997), la fel ca şi fenomenul prostituției şi sclaviei sexuale. Femeia României actuale este preocupată de educaţie şi mai ales de carieră, se poate întreţine şi are responsabilităţi la locul său de muncă. Azi femeia a ajuns la cele mai înalte standarde ale educaţiei şi a acceptat provocări importante pe piaţa muncii. Cu toate acestea, azi femeia româncă este văzută în mai multe ipostaze: obiect sexual; gospodina familiei; profesionistă la locul de muncă; victimă a violenţei bărbatului său; simbol al armoniei în cuplu; mamă iubitoare sau chiar iresponsabilă şi rebelă. În ceea ce priveşte evoluţia familiei şi totodată problema constantă a violenţei dintre partenerii de viaţă, se poate spune că întreaga istorie a umanităţii este guvernată 86 GEORGIANA VIRGINIA BONEA 6 şi construită pe baza relaţiilor dintre bărbaţi şi femei. Violenţa asupra femeii în familie constituie o practică încă din cele mai vechi timpuri. Schimbările din societate au determinat modificări în structura familiei. Astfel, unii autori evidențiază aceste schimbări pe mari perioade istorice (Bădescu, 2009; Muntean, 2003/2011; Bonea, 2009): I. Epoca Premodernă (înainte de secolul XVII) – familia tradițională, extinsă, unde vorbim de convieţuirea şi gospodărirea mai multor generaţii ale aceleiaşi familii sub un singur acoperiş, iar fiecare membru avea sarcini zilnice foarte bine definite, în vederea prosperităţii întregii familii. Valorile acestui tip de familie sunt caracterizate de doctrina patriarhală şi de promovarea intereselor generale ale sale ca întreg. Cu alte cuvinte, supravieţuirea familiei depindea de identificarea şi definirea membrilor ei ca un întreg, format din părţi inseparabile. II. Epoca Modernă – Industrializarea (secolele XVII, XVIII și XX) – familia nucleară, fiind vorba de familia alcătuită din cuplul conjugal şi copii acestuia. În mediul urban acest tip de familie este definitoriu, pe când în mediul rural, continuă să existe familia extinsă, tradiţională. Acum se schimbă radical valorile familiale şi status-rolurile partenerilor de viaţă, conducând la apariţia unor noi mentalităţi. III. Epoca Postmodernă (secolele XX și XXI) – acum se produc schimbări majore în structură și mentalitate, apar familiile monoparentale, uniunea liber consimțită, celibatul, cuplurile formate din persoane de același sex. Post-modernitatea răstoarnă vechea structură familială şi o reconstruieşte în mai multe forme de convieţuire şi gospodărire. În antiteză cu promovarea întregii familii din sistemul tradiţionalist, postmodernitatea încurajează prosperitatea fiecărui individ în parte, luat separat faţă de familia sa. Urmărirea promovării în sfera educaţională şi profesională constituie acum prioritatea de bază pentru o viaţă plină de satisfacţii. Astfel, se deschid graniţele în ce priveşte subiectul considerat tabu în trecut, anume: familia homosexuală, căsătoria între parteneri de acelaşi sex, precum şi adoptarea copiilor de aceste cupluri. Dacă în trecut, familia tradițională era considerată a fi absolut vitală pentru individ și societate, azi statul a preluat mare parte din sarcinile femeii. De exemplu, acum există creșe și grădinițe care să se ocupe de creșterea și educarea copiilor (Grunberg, 2011: 211–217). Familia s-a modernizat, s-a schimbat și pare de nerecunoscut. Cu toate acestea, în mediul rural, principalul mod de câștigare a existenței este agricultura. Acolo găsim familiile cu un număr mare de rude care locuiesc sub același acoperiș, numite „familiile extinse”. Astfel, recunoaștem forma veche de organizare a familiilor mari (Gilbert, 2002: 1273). Modernizarea societății este factorul principal al schimbărilor survenite în familie, reflectând modificările ce au loc în interiorul ei (Popescu, 2003: 32–34). Femeia de azi este, fără doar si poate, rezultatul a sute de ani de muncă şi efort de autoperfecţionare (Zamfir şi Zamfir, 2000; Popescu, 2003). Bărbatul şi femeia sunt, categoric, diferiţi, dar complementari. Egalitatea între cei doi înseamnă, de fapt, un parteneriat solid. Femeia secolului XXI nu mai are două mari roluri prestabilite (cel de mamă şi soţie), ci acum vorbim de o diversificare, o multitudine de roluri complexe, solicitate în funcţie de fiecare context al vieţii. Acum barbaţii, conştientizând acest fapt, au început să se implice în mod activ din ce în ce mai mult în activităţile de natură casnică, până acum gestionate numai de către femeie. 7 EMANCIPAREA FEMEII ÎN SOCIETATEA ROMÂNEASCĂ 87 În acest mod, femeile si barbaţii au ajuns să fie egali în faţa legii şi în toate celelalte activităţi. Acum, lucrul în casă nu mai este considerat umilitor pentru bărbat. Femeia trecutului s-a implicat şi a contribuit la rezolvarea problemelor sociale şi a luptat pentru recunoaşterea drepturilor ei juridice, în timp ce femeia prezentului deţine libertatea deplină asupra propriei ei vieţi. În altă ordine de idei, individualizarea este un proces ce a început încă din perioada Renașterii (între secolele XIV–XVI), debutând cu numeroase schimbări și regândiri ale setului de norme și relații dintre oameni. Individualizarea poate fi tradusă prin „construcția și afirmarea identității de sine în diverse contexte sociale”, o autoconstruire a posibilităților; dobândirea cât mai multor diplome și calificări devenind principalul mod de alcătuire a „unui pașaport” care ne reprezintă și ne oferă accesul pe piața muncii internaționale (Mihăilescu, 1993; Olteanu și alții, 2003). Individul se deosebește de toți ceilalți dintr-o mulțime (Budon, 1990: 299), prin ceea ce este și prin ceea ce ar putea deveni în viitor. Are loc o construire permanentă a CV-ului, fapt ce duce la creşterea importanţei locului de muncă, a nivelului de instrucţie, dar şi a venitului individului. Este vorba despre o „revoluţie în plan personal”, cu privire la mentalitate şi status-rolurile individului, fie că vorbim de bărbat sau de femeie. Diversitatea rolurilor conferite de această permanentă autoactualizare face ca relaţiile dintre indivizi să cunoască o dinamică specifică (Iancu, 2006: 44–51). Nivelul de şcolarizare este un factor important în ceea ce priveşte procesul individualizării. Diplomele pe care un individ le obţine devin o carte de vizită şi chiar un paşaport pentru acesta. Astfel, vorbim de o trecere tranșantă de la „altruismul familial” din societăţile tradiţionale, la „individualismul” societăţii postmoderne, o egalitate între genuri în ceea ce priveşte setul de oportunităţii, şanse şi accesul la informaţie (Rotariu, 2010: 288–289). În ce priveşte violenţa intrafamilială, unde victimele sunt femei, la nivel internaţional, abia în anul 1948, odată cu adoptarea Declaraţiei Universale a Drepturilor Omului, violenţa asupra femeii începe să fie privită, în mod oficial, ca o problemă în adevăratul său sens. Astfel, la Articolul 1 sunt stipulate următoarele: „Toate fiinţele umane se nasc libere şi egale în demnitate şi în drepturi (...)”. Mai departe, la Articolul 3 sunt stipulate următoarele aspecte importante: „Orice ființă umană are dreptul la viață, la libertate și la securitatea persoanei sale”. Cu alte cuvinte, Articolul 5 clarifică eventuale neînţelegeri cu privire la violenţă în general: „Nimeni nu va fi supus torturii, nici la pedepse sau tratamente crude, inumane sau degradante”. Astfel, România avea să recunoască această problemă abia în anul 2003, baterea violenţei prin intermediul Legii nr. 217, cu privire la prevenirea şi com asupra femeii. Iar la Articolul 1, paragraful 3, legea prevede ca „statul român, prin autoritățile competente, elaborează și implementează politici și programe destinate prevenirii și combaterii violenței în familie, precum și protecției victimelor violenței în familie”. Definirea violenţei împotriva femeii, dată în Declaraţia Naţiunilor Unite (1993), cu privire la eliminarea tuturor formelor de violenţă asupra femeii, 88 GEORGIANA VIRGINIA BONEA 8 are o mare importanţă în descoperirea şi recunoaşterea violenţei ca fiind: „orice act de violenţă bazat pe diferenţa de gen şi care cauzează sau ar putea cauza femeii suferinţă sau vătămare fizică, sexuală sau psihologică, incluzând ameninţările cu astfel de acte, coerciţia şi privarea arbitrară de libertate, fie în viaţa publică, fie în cea privată”. De asemenea, Declaraţia Naţiunilor Unite cu privire la violenţa petrecută între membrii familiei, identifică următoarele forme de violenţă asupra femeilor din domeniul public şi privat, ce reprezintă încălcări ale drepturilor omului, după cum urmează: violenţă fizică, sexuală şi psihologică în familie, inclusiv abuzurile fizice şi abuzurile sexuale asupra fetelor, violenţe legate de dotă, violuri în căsnicie, mutilarea organelor genitale femeieşti şi alte practici tradiţionale care lezează integritatea corporală a femeilor, violenţa în afara căsătoriei şi violenţa în contextul exploatării, violenţă fizică, sexuală şi psihologică în afara comunităţii, inclusiv violuri, abuzuri sexuale, hărţuire sexuală şi intimidare la locul de muncă, în instituţiile de învăţământ etc. Traficul de femei şi prostituţia forţată, acte de violenţă fizică, sexuală şi psihologică săvârşite de stat sau comise cu acordul acestuia, violenţă sexuală şi psihologică, indiferent unde apare ea. Trebuie menţionat faptul că agresivitatea umană, în general, este atât un fenomen, cât şi un proces complex în escaladare (Jderu, 2010: 209–211), punând diverse accente pe tipologia psihologică a individului, pe influenţele mediului înconjurător, dar şi pe amprenta culturală (Bandura, 1977; Lorenz, 1963/2005; Baloescu şi Marian, 2009; Chelcea, 2003). Agresivitatea umană poate fi privită din două mari perspective (Lorenz, 1963/2005: 21–23): a) cea pozitivă – în vederea supravieţuirii omului şi a autoperfecţionării sale din punctul de vedere al diverselor abilităţi necesare afirmării sociale şi familiale; b) cea negativă – în scopul explicit de a produce diverse daune de natură fizică, morală, psihică, familială şi socială. În contextul de faţă, vom vorbi despre agresivitatea individului în spaţiul intim al relaţiei de cuplu dintre un bărbat şi o femeie. Amintesc aici faptul că există mai multe etape prin care trece individul, până să dea frâu liber agresivităţii sale (Cerezo, 1998: 21–23): 1) acumularea stresului, a tensiunilor şi frustrărilor; 2) apariţia şi intensificarea emoţiilor negative precum ura, furia şi gelozia; 3) escaladarea conflictelor deja existente. Dar, după părerea mea, nu putem exclude elemente precum: a) lipsa unei comunicări corespunzătoare; b) incapacitatea individului de a face faţă provocărilor profesionale, familiale şi de mediu; c) diferenţe notabile de educaţie şi cultură dintre cei doi parteneri de viaţă; d) niveluri total diferite de percepţie şi analiză a diverselor contexte; e) predispoziţie chimică şi psihică spre agresivitate; f) ingerarea anumitor substanţe medicamentoase, a substanţelor halucinogene sintetice sau naturale, precum şi consumul excesiv de băuturi alcoolice; g) incapacitatea de a depăşi anumite situaţii dificile ivite de-a lungul vieţii individului ş.a.m.d. Agresivitatea diferă de la un individ la altul în ceea ce ţine de următoarele caracteristici, precum (Chelcea, 2003: 43–44): a) timpul şi forma de escaladare; intensitatea manifestării; b) precum şi persoana sau obiectul către care este îndreptată agresivitatea. În cazul autoagresivităţii (Braithwhait, 2001: 126), se poate spune că aceasta are loc atunci când individul îşi face rău singur 9 EMANCIPAREA FEMEII ÎN SOCIETATEA ROMÂNEASCĂ 89 pentru a atrage atenţia celor din jur asupra sa, dar şi pentru a determina anumite persoane să cedeze în faţa unui asemenea şantaj de tip emoţional. Când vine vorba de apariţia şi menţinerea agresivităţii dintre partenerii de viaţă, se pot identifica mai multe schimbări produse în mod inevitabil în dinamica de cuplu, în percepţia unui partener asupra celuilalt partener, cât şi în privinţa comportamentului partenerului agresat. În spaţul intim, familial, individul se comportă, de cele mai multe ori, diferit faţă de contextul socioprofesional, unde sunt solicitate anumite conduite şi reacţii în general dictate şi aşteptate de cei din jur (Baloescu şi Marian, 2009: 19–22). Astfel, agresivitatea se poate amplifica notabil atunci când individul doreşte să-şi impună dorinţa şi să obţină, prin forţă, ameninţări şi coerciţie, ceea ce-şi doreşte de la partenera sa de viaţă. Mai departe, se face necesară distincţia între termenii de agresivitate şi violenţă. Astfel, există mai multe tipuri de violenţă, după cum urmează (Ropotică, 2007: 50–55, 67–78): a) „Violenţa agresiune – de obicei are loc între partenerii de cuplu, aflaţi pe poziţii egale de putere; b) Violenţa pedeapsă – acolo unde un partener este mai puternic decât celălalt; c) Violenţa pedeapsă cu simetrie latentă – partenerul pedepsit nu va accepta acest lucru şi se va împotrivi, va riposta; d) Violenţa fizică – este una dintre cele mai comune forme de violenţă, punându-se accent pe forţa fizică; e) Violenţa psihologică – teama îşi va face loc treptat în mintea victimei, iar ameninţarea cu violenţa are un efect negativ asupra ei; f) Violenţa economică – victima este complet dependentă de agresor din punct de vedere financiar, neavând acces la mijloacele materiale, neavând posibilitatea de a lua parte la deciziile privitoare la situaţia financiară a familiei; g) Incestul sau abuzul sexual – are loc atunci când victima este obligată să întreţină un raport sexual împotriva voinţei sale. În concluzie, superioritatea unuia dintre cei doi parteneri de viaţă, îndreptăţeşte utilizarea violenţei în mod legitim, precum şi justificrea acesteia. Violenţa, de cele mai multe ori, îmbracă forma pedepsei şi a sancţiunii. Cu ajutorul izolării victimei, agresorul reuşeşte să obţină controlul total asupra acesteia şi totodată o va împiedica să vină în contact cu orice sursă de ajutor sau informare care ar putea să o ajute să se apere. Factorii care contribuie la favorizarea dezvoltării şi menţinerii violenței în relația de cuplu au fost împărţiţi în patru mari categorii de către Organizația Mondială a Sănătăți, OMS: 1) factori individuali; 2) factori relaționali; 3) factori comunitari; 4) factori sociali (Tabelul nr. 1). Consider că agresivitatea desemnează o conduită implicită, intenţionată a unui individ faţă de alt individ, cu scopul vădit de a provoca daune de natură materială, fizică sau psihică. De asemena, trebuie să ţinem cont şi să facem distincţia clară în ce priveşte setul de caracteristici privind agresivitatea umană vs. agresivitatea animală. Fiecare tip de agresivitate, în felul ei, se manifestă diferit şi este justificată de motive diferite. Astfel, dacă animalul omoară pentru a se hrăni şi pentru a-şi potoli foamea; omul, pe de altă parte, poate omorî pentru a se răzbuna 90 GEORGIANA VIRGINIA BONEA 10 sau din pură plăcere. Este clar că există două părţi ale „monedei agresivităţii”, anume: A) Partea pozitivă – omul nu putea supravieţui (Morris, 1967/1991: 121), fără agresivitate, nu se putea hrăni, nu se putea antrena în tot felul de întreceri cu cei din jur pentru a ajunge mai bun, nu putea participa la competiţii ce implicau dorinţa acerbă de a-i arăta celuilalt cine este „regele”. Vorbim de evoluţie şi încercarea de a conduce, de a avea putere asupra celorlalţi (Lorenz, 1963/2005: 20–24). Dar odată cu evoluţia, intervine şi responsabilitatea cunoaşterii „mărului muşcat”, fiind absolut necesar a ne asuma toate consecinţele faptelor noastre (Bandura, 1977; Lorenz, 1963/2005; Chelcea, 2003). B) Partea negativă – unde omul involuează, face rău celor din jur, coboară pe scara evoluţiei şi partea cognitivă este ignorată complet. Autodistrugerea, dar şi distrugerea celorlalţi, face din agresivitate o armă extrem de periculoasă şi puternică. Copierea comportamentelor negative, aşa cum este agresivitatea tip răzbunare sau dorinţă de putere, este absolut negativă, conducând la distrugerea relaţiilor interumane de orice fel (Bandura, 1977). Tabelul nr. 1 Factorii care provoacă și mențin violența dintre partenerii de viață Factori individuali Factori relaționali Factori comunitari Factori sociali – Valori sociale – Sărăcia – Promovarea – Depresia care promovează – Capitalul social redus dominanței bărbatului – Consumul excesiv de băuturi violența dintre – Toleranța crescută în asupra femeii în cuplu alcoolice parteneri ce privește violența în – Conflicte între – Vârsta – Normele familie și mai ales parteneri – Nivelul scăzut de școlarizare tradiționale bazate violența asupra femeii – Instabilitatea – Tulburări de personalitate pe gen în ceea ce și copilului familială – Nivelul scăzut al veniturilor privește setul de – Stresul de natură – Martor și/sau victimă a roluri ale femeii și economică violenței părinților în bărbatului în relația – Funcționalitatea perioada copilăriei. de cuplu redusă a familiei Sursa: Organizația Mondială a Sănătății, (WHO), 2002. Ca o scurtă concluzie asupra celor menţionate mai sus, contextul politic, geografic, religios, cultural şi social au influenţe directe în privinţa comportamentelor femeilor şi bărbaţilor deopotrivă, ce se află în siţuaţia formării unui cuplu. De ce se întâmplă acest lucru? Răspunsul este unul ce implică mai multe aspecte precum (Voinea, 1993; Banciu, 2005, Muntean, 2002/2011; Gilbert, 2002): socializarea primară; natura mentalităţii părinţilor; de modul în care au fost crescuţi în familia de origine a fiecăruia dintre partenerii de viaţă; gradul în care fiecare individ a absorbit esenţa rolului de femeie-mamă şi de bărbat-tată de la părintele său de acelaşi sex; practicile din societate; mentalităţi promovate şi conduit negative ignorate; locul acordat femeii şi bărbatului în familie; politicile sociale care pot influenţa suficient de mult situaţia familială; acordarea şanselor egale la accesul la educaţia femeii; accesul femeii pe piaţa muncii şi la diverse poziţii de putere ş.a.m.d. 11 EMANCIPAREA FEMEII ÎN SOCIETATEA ROMÂNEASCĂ 91 FAMILIA ROMÂNEASCĂ ÎNTRE TRADIŢIONALISM ŞI MODERNITATE Interesant de observant este evoluţia populaţiei din România, cuprinzând recensămintele din anul 1930 (INS), când erau 12 981 324 de locuitori, şi din 1948 când erau 15 872 624 de locuitori. Se constată o creştere constantă a populaţiei, deşi emanciparea femeii îşi face simţită prezenţa din ce în ce mai puternic. De asemenea, accesul femeii pe piaţa muncii este masiv promovat şi totodată facilitat, aceasta practicând tot felul de meserii, unele specifice bărbaţilor. Însă, munca femeii în afara casei nu va diminua natalitatea. Astfel, la următorul recensământ, în anul 1956, al unei Românii aflate sub comunismul ce promova intens natalitatea prin interzicerea avorturilor, avem un număr de 17 489 450 de locuitori, iar în 1966 19 103 163 de locuitori. Reamintesc faptul că România a interzis avorturile în anul 1966, prin Decretul 770. Astfel, era interzis tuturor femeilor să întrerupă sarcinile, cu unele excepţii: a) dacă sarcina punea în pericol viaţa femeii; b) dacă unul dintre părinţi suferea de o boală transmisibilă ereditar sau dacă mama prezenta invalidităţi grave; c) dacă femeia avea peste 45 de ani sau născuse deja patru copii şi dacă sarcina era urmarea unui viol sau incest. De asemenea, a fost interzisă educaţia sexuală în şcoli şi licee, iar cărţile despre reproducerea umană erau clasificate drept secrete de stat şi folosite doar ca manuale medicale. Mai departe, în anul 1977, populaţia continuă să crească şi România avea 21 559 910 de locuitori, cu 4 070 460 mai mulţi decât la recensământul precedent. Odată cu evenimentele din decembrie 1989, Decretul nr. 770, din 1966 se abrogă, iar femeile sunt din nou stăpâne pe propriul lor corp, fiind libere să aleagă dacă vor păstra sau nu sarcina. În următorii ani, în anul 1992 sunt 22 810 035 de locuitori, iar în anul 2002 – 21 680 974 de locuitori. La recensământul din 2011 se constată o scădere a populaţiei României, anume 20 121 641, cu un număr de 1 559 333 mai puţini locuitori. Și în ceea ce priveşte situaţia căsătoriilor şi rata de nupţialitate, valorile sunt diferite, cu o tendință de creștere în prima perioadă și cu diminuări în ultimii ani. Astfel, totalul ratei nupţialităţii, atât în mediul rural, cât şi în cel urban, în anul 1930 este de 9,4 şi se menţine la cote înalte, ajungând la 12,1 în anul 1954. După acest an, rata nupţialităţii din România se află în continuă scădere şi ajunge la 5,7 în anul 2002, pentru ca în 2016 să fie de 4,7. O explicaţie posibilă a scăderii ratei nupţialităţii poate ţine de faptul că instituţia căsătoriei suportă schimbări radicale în privinţa mentalităţii şi a status-rolurilor femeii şi bărbatului (Tabelul nr. 2). În România anului 1903 se recunosc ca motive serioase de divorţ, violenţele şi cruzimile de natură fizică, efectuate de către soţ la adresa soţiei sale. Se depunea o „jalbă” la tribunalul ecleziastic, nefiind exclusă nici acordarea unei sentinţe de separare din partea preotului parohial, deoarece acesta era în măsură să ia asemenea decizii. Biserica acceptă separarea cuplului doar în cazul anumitor motive precum: abandonul familiei; desfrâu; boală; călugărie; violenţe şi cruzimi; precum şi adulter. Astfel, în perioada cuprinsă între anii 1903–1913, se înregistrează doar 783 cazuri din numărul divorţurilor admise pentru cruzimi şi violenţe aplicate femeii în interiorul 92 GEORGIANA VIRGINIA BONEA 12 familiei. În ceea ce priveşte consilierea cuplului, biserica era instituţia considerată a fi potrivită să facă acest lucru. În perioada cuprinsă între anii 1914–1924, odată cu începerea Primului Război Mondial, sunt înregistrate 885 de divorţuri admise pentru tratamente de cruzime petrecute între cei doi parteneri de viaţă. Mai departe, în intervalul de timp 1925–1935, a fost luat în evidenţă un număr de 729 de divorţuri acceptate pentru violenţe şi cruzimi aplicate femeii în familie. Apoi, în intervalul cuprins între anii 1943–1944 s-au înregistrat 896 de divorţuri admise numai pentru violenţele dintre soţi (Tabelul nr. 3). Tabelul nr. 2 Situaţia căsătoriilor și rata de nupțialitate (căsătorii la 1 000 locuitori), pe medii de rezidență, selecție perioada 1930–20161 Căsătorii Rata de nupțialitate Anul Total Urban Rural Total Urban Rural 1930 133 468 23 847 109 621 9,4 8,2 9,8 1950 190 043 51 557 138 486 11,7 12,8 11,3 1970 145 531 65 512 80 019 7,2 8,8 6,3 1990 192 652 110 382 82 270 8,3 9,1 7,5 2010 115 778 74 787 40 991 5,1 5,9 4,2 2016 104 201 62 035 31 091 4,7 5,0 4,1 Sursa: Prelucrarea autoarei după: Anuarul Demografic al României 2015, Institutul Naţional de Statistică (INS), 2017. Tabelul nr. 3 Situaţia divorţurilor cauzate de violenţe şi cruzimi în România (1903–1944) Divorţuri după motivul admis de tribunal 1903–1913 1914–1924 1925–1935 1936–1944 Divorţuri admise pentru cruzimi, violenţe 783 885 729 896 Sursa: Prelucrarea autoarei după statistica Institutul Naţional de Statistică (INS), Anuarul statistic al Curţii Regale a României, 1902. Mai departe, în perioada instalării şi începerii funcţionării regimului comunist (1944–1989), violenţa asupra femeii nu mai este admisă ca fiind o problemă socială. Prin urmare, nerecunoscând problema, se poate constata, în mod teoretic, faptul că aceasta nu există. Pe de altă parte, în plan mondial, lucrurile stau cu totul altfel, începând cu Declaraţia Universală a Drepturilor Omului (1948); Carta Africană a Drepturilor Omului şi Popoarelor (1981); Convenţia Americană privind Drepturile Omului (1969); Convenţia Europeană a Drepturilor Omului (1950); Convenţia Europeană pentru Prevenirea Torturii şi a Pedepselor sau Tratamentelor Inumane sau Degradante; precum şi Declaraţia Naţiunilor Unite privind Eliminarea 1 Ratele prezentate începând cu anul 1992 au fost recalculate ca urmare a diseminării indicatorului „Populația după domiciliu”, la data de 1 iulie, pentru perioada ulterioară anului 1992, și reprezintă revizuiri ale datelor publicate anterior datei de 20.10.2015. 13 EMANCIPAREA FEMEII ÎN SOCIETATEA ROMÂNEASCĂ 93 Violenţei împotriva Femeilor (1993). Astfel, prin intermediul acestor acţiuni legislativ- guvernamentale şi instituţionale, violenţa asupra femeii, dar şi abuzul asupra copilului sunt identificate şi recunoscute ca fiind forme extrem de grave de tortură. Astfel, tortura asupra tuturor fiinţelor umane este interzisă, fiind garantate o serie de drepturi, precum: dreptul la libertate şi securitatea persoanei; dreptul la viaţă; dreptul la demnitate şi onoare al persoanei. Întorcându-ne la România, după evenimentele din anul 1989, mai precis în 1991, numărul divorţurilor admise pentru violenţe şi cruzimi este de 1 013 de cazuri înregistrate, cifra menţinându-se relativ în această zonă până în anul 1999, când sunt înregistrate 2 130 de cazuri. În anul 2004 sunt înregistrate 2 231 de cazuri, pentru ca în 2016 să crească şi să ajungă la un număr de 2 572 de cazuri de violenţă asupra femeii în familie. Faptul că numărul divorţurilor pe asemenea motive se află în uşoară creştere poate fi explicat prin consolidarea autonomiei femeii, emanciparea ei, dar şi prin participarea sa activă pe piaţa muncii. De asemenea, nu poate fi exclus procesul masiv de informare şi de sensibilizare a populaţiei, în spațiul public, privind violenţa în familie. Pe totalul perioadei 1991–2017 se înregistrează un număr de 51 546 divorțuri cauzate de violențe și cruzimi asupra femeii; o media anuală de 1 909 cazuri (INS, Institutul de medicină legală. Statistica din România cu privire la violenţa în familie este grăitoate, însă sunt doar cazurile care au fost raportate către instituţiile abilitate. Trebuie avut în vedere faptul că există un număr necunscut, doar bănuit al victimelor violenţei intra(familiale). Astfel, între anii 2004–2008, au fost înregistrate aproximativ 44 284 de cazuri de violenţă în familie, dintre care un număr de 633 de cazuri s-au soldat cu decesele victimelor, raportate la Autoritatea Naţională pentru Protecţia Familiei – ANPF. Astfel, ANPF a fost înfiinţată prin Legea nr. 217/2003, privind prevenirea şi combaterea violenţei în familie. Aceasta este prima agenţie specializată într-un asemenea domeniu în Europa de Est. Obiectivul principal a fost acela de a contribui la dezvoltarea şi promovarea politicilor publice de prevenire şi combatere a violenţei în familie. De asemenea, coordonarea modului în care sunt implementate politicile prevăzute în Strategia Naţională pentru prevenirea şi combaterea violenţei în familie, sunt aprobate prin H.G. nr. 686/2005. Astfel, ANPF a funcţionat sub directa coordonare a Ministerului Muncii, Familiei şi Protecţiei Sociale. Ulterior, în data de 26 noiembrie, 2009 a fost creată Autoritatea Naţională pentru Protecţia Familiei şi a Drepturilor Copilului (ANPFDC), în cadrul căreia au fost comasate mai multe instituţii, precum: Autoritatea Naţională pentru Protecţia Drepturilor Copilului (ANPDC); Autoritatea Naţională pentru Protecţia Familiei (ANPF); Centrul Pilot de Asistenţă şi Protecţie a Victimelor Violenţei în Familie şi Centrul de Informare şi Consultanţă pentru Familie. În ceea ce priveşte delictul de omor în mediul familial, bărbaţii sunt cei care ocupă un prim loc şi anume 57,85% faţă de femei, cu un procent de 42,2% (Banciu, 2005: 228). Un studiu important a fost efectuat în luna mai a anul 2003, pe populaţia Bucureştiului, de către Organizaţia Gallup în România, numit: „Studiul asupra ti”. Acesta este structurat în patru părţi: violenţei împotriva femeilor din Bucureş 94 GEORGIANA VIRGINIA BONEA 14 A. Starea emoţională a femeilor (Woman’s Emotional State); B. Violenţa împotriva femeilor în cadrul familiei (Violence Against Woman Within the Family); C. Hărţuirea sexuală (Sexual Harassment); D. Violenţa în spaţiile publice (Violence in Public Spaces). Cercetarea a fost efectuată în Bucureşti, pe un eşantion de 854 de femei, cu vârsta cuprinsă între 18 şi 65 de ani. Rezultatele principale reliefează faptul că majoritatea femeilor din Bucureşti sunt satisfăcute de familiile lor şi de felul în care se înţeleg cu cei din jur. Un procent de 43% din femei au declarat că sunt victime ale violenţei în familie, alegând să nu spună nimănui despre acest lucru, în timp ce numai 35% din femeile aflate în aceeaşi situaţie au avut tăria de a povesti altcuiva ceea ce au păţit. Încrederea victimelor violenţei în serviciile furnizate de poliţie este destul de scăzută. Astfel, un procent de 83% din victime au evitat poliţia, din varii motive precum: lipsa de încredere în oamenii legii şi în serviciile furnizate; convingerea că nu este necesar să sesizeze oamenii legii în vederea acordăriii ajutorului specializat, conform legii în vigoare. Un alt studiu extrem de interesant, cu un aport deosebit asupra politicilor sociale româneşti este efectuat de către Agenţia Statelor Unite pentru Dezvoltare Internaţională (USAID), în luna aprilie a anului 2007. Studiul se numeşte: „Violenţa în familie în România: legislaţia şi sistemul judiciar” şi constituie un punct de plecare în construirea de noi metode şi tehnici în vederea prevenirii şi combaterii violenţei în familie. Astfel, este analizată situaţia României privind violenţa în familie, începând cu anul 1990, imediat după căderea comunismului. Printre partenerii de bază ai studiului se numără: Ministerul Muncii, Solidarităţii Sociale şi Familiei (MMSSF), precum şi Direcţia pentru Probaţiune din cadrul Ministerului Justiţiei (MJ). Rezultatele au dezvăluit faptul că în perioada 1990–2006, un număr de 83 816 de femei au declarat că au fost agresate cel puţin odată de către partenerul lor de viaţă. Dintre acestea, un număr de 59 232 de femei-victime au ales să nu solicite ajutorul calificat al specialiştilor. Concluziile studiului sunt cât se poate de clare şi anume că violenţa intrafamilială este un fenomen extrem de complex, iar cifra nedeclarată şi, în consecinţă, neştiută a cazurilor de violenţă este cu mult mai mare faţă de ceea ce este cuprins în statistica instituţiilor de stat avizate. Apariţia Legii nr. 217 din anul 2003, pentru prevenirea şi combaterea violenţei în familie, are un efect pozitiv, dar mult aşteptat în procesul greoi şi îndelungat de reducere a cifrei necunoscute a cazurilor. Astfel, Legea 217/2003, prevede şi clarifică existenţa instituţiilor la Articolul 15, astfel, „Unitățile pentru prevenirea şi combaterea violenţei în familie sunt: a) centre de primire în regim de urgenţă; b) centre de recuperare pentru victimele violenţei în familie; c) centre de asistenţă destinate agresorilor; d) centre pentru prevenirea şi combaterea violenţei în familie; e) centre pentru servicii de informare şi sensibilizare a populaţiei”. Prin urmare, statul, prin intermediul instituţiilor sale de care dispune, preia responsabilitatea de a preveni şi mai ales de a combate această problemă sociofamilială. Încrederea populaţiei în serviciile statului este esenţială pentru diminuarea frecvenţei şi intensităţii fenomenologice a problemei. De asemenea, trebuie recunoscut meritul consecvenţei cu care mass-media 15 EMANCIPAREA FEMEII ÎN SOCIETATEA ROMÂNEASCĂ 95 a ales să fie un partener în multiplele campanii de sensibilizare şi informare a populaţiei, în scopul responsabilizării agresorului şi a informării victimei. Se poate observa că numărul cazurilor de violenţă familială înregistrate în anul 2004 este de 8 104, iar patru ani mai târziu, în anul 2008, avem o creştere de până la 11 534 de cazuri. Creşterea numărului cazurilor semnalate se poate explica prin faptul că acum actorii din cadrul cuplului conjugal sunt mai bine informaţi şi totodată încurajaţi să solicite ajutor. În acest fel, din punct de vedere statistic, a fost înregistrat şi dovedit efortul instituţiilor statului în lupta împotriva violenţei intra(familiale), iar populaţia a răspuns pozitiv în acest sens (Dobash şi Dobash, 1979; Felson, 2002; Gelles, 1997). Mai departe, în anul 2014, Autoritatea Naţională pentru Protecţia Familiei şi a Drepturilor Copilului (ANPFDC) înregistrează şi prelucrează un număr de 19 207 de cazuri, iar în 2016 se ajunge la un număr de 23 576 de cazuri (Tabelul nr. 4). Tabelul nr. 4 Situația cazurilor de abuz şi violență în familie, viol și decese cu victime femei, între anii 2004–2017 Numărul total de cazuri cu Număr de cazuri de Numărul cazurilor Anul victime femei şi/sau copii, viol asupra femeii în deceselor cauzate de înregistrate la DGASPC-uri familie violenţa în familie 2004 8 104 1 051 37 2005 9 527 1 733 41 2006 9 372 1 983 32 2007 8 787 1 130 58 2008 11 534 1 149 29 2009 13 245 1 184 47 2010 13 073 1 459 69 2011 15 069 2 742 82 2012 17 564 1 478 94 2013 19 982 1 699 107 2014 19 207 2 893 124 2015 21 794 2 749 148 2016 23 576 2 973 146 2017 23 821 2 805 138 Sursa: Prelucrarea autoarei după: Autoritatea Naţională pentru Protecţia Familiei şi a Drepturilor Copilului (ANPFDC), Poliţia Capitalei (PC) şi Institutul de Medicină Legală (IML), Bucureşti, Date Statistice, 2018. Pe de altă parte, numărul violurilor asupra victimelor-femei (fiind vorba de violul marital), ce au avut loc în cadrul intim al familiei, în anul 2004, conform evidenţei ţinute de către Poliţia Capitalei (PC), este de 1 051 de cazuri, iar în anul 2014 se înregistrată o creştere, ajungându-se la o cifră de 2 893 de cazuri. Violul petrecut între soţi este un delict grav şi totodată o încălcare a Drepturilor Omului. Înregistrarea creşterii numărului cazurilor de viol în familie se datorează, aşa cum reiese din literatura de specialitate (Ogle şi Walker, 2008; Tănăsescu şi Florescu, 96 GEORGIANA VIRGINIA BONEA 16 2004; Bonea, 2009) mai multor aspecte, precum: popularizarea serviciului unic de urgenţă 112; paleta largă de servicii dedicate violenţei în familie; numărul mare de campanii de informare şi sensibilizare a populaţiei privind violenţa de orice fel în familie; aderarea României la Uniunea Europeană şi implicit la legislaţia internaţională ce incriminează violenţa dintre partenerii de cuplu; incriminarea violului marital; cercetarea continuă asupra acestei probleme de către oamenii de ştiinţă etc. În anul 2016 sunt înregistrate 2 973 de cazuri de viol aflate pe teritoriul României. Cazurile de violenţă în familie se pot termina cu spitalizarea victimei sau chiar cu decesul acesteia. De multe ori, victimele ajung la spital, unde sunt imediat tratate de către medic, însă refuză ajutorul specializat din partea poliţiei sau a asistentului social (Robinson, 2003: 187–189). Numărul deceselor victimelor violenţei, mai precis femei-victime ale partenerilor lor de viaţă, în anul 2004 este de 37, iar în 2011 se dublează, ajungând la 82 de cazuri. Mai departe, în anul 2014 se înregistrează o creştere semnificativă, ajungându-se la 124 de decese cauzate de violenţa în familie. Violenţa în familie constituie o infracţiune de sine stătătoare, fiind încadrată juridic. În acest sens, noul Cod Penal al României, intrat în vigoare în anul 2014 şi actualizat în 2018, prevede explicit pedepsirea agresiunilor şi a omorurilor săvârşite de către un membru al familiei asupra altui membru al aceleiaşi familii. O faptă penală gravă o constituie omorul, uciderea din culpă şi tentativa de omor, în interiorul familiei. Astfel, este solicitată pedeapsa privativă de libertate în cazul agresorului, precum şi acordarea unor servicii specializate pentru victimă, ţinându-se cont de particularităţile problemelor prezentate de aceasta. CONCLUZII, REFLECŢII PERSONALE ŞI SOLUŢII PROPUSE Pe baza analizelor prezentate, concluzionez că și în România s-au înregistrat, în timp, progrese semnificative în ceea ce privește emanciparea femeilor în societate. Totodată însă persistă fenomene grave de violență în familie, inclusiv cele care provoacă decesul victimei. Printre principalele soluţii pentru prevenirea şi combaterea violenţei intrafamiliale ce reies, în opinia mea, se pot enunţa următoarele: a) promovarea intensă a drepturilor victimelor violenţei în familie; b) informarea populaţiei asupra mijloacelor de apărare ale victimei; c) construirea mai multor centre de primire în regim de urgenţă a victimelor violenţei; d) existenţa mai multor centre de asistenţă a agresorilor şi promovarea, precum şi promovarea lor; e) asistenţa socială trebuie să aibe o atitudine proactivă faţă de toate celelalte instituţii ce activează în domeniul prevenirii şi combaterii violenţei, anume: poliţie, spitale, diverse centre de primire a victimelor – fie de stat sau nonguvernamentale, acreditate de stat; f) construirea unui sistem eficient de introducere a mai multor asistenţi sociali în şcoli, spitale, secţii de poliţie şi chiar primării, în scopul întrajutorării corecte, atât a victimelor, cât şi a agresorilor; g) crearea de politici sociale active destinate agresorului în vederea promovării serviciilor de care poate să beneficieze; h) existenţa unei colaborări 17 EMANCIPAREA FEMEII ÎN SOCIETATEA ROMÂNEASCĂ 97 eficiente de ordin instituţional, pentru îmbogăţirea cunoştinţelor şi a experienţei specialiştilor ce lucrează cu asemenea cazuri; i) implicare de ordin sociopolitic în spaţiul de informare a ceea ce înseamnă efectiv violenţa în familie. De asemenea, se face necesară prezenţa unui sistem electronic unic pe ţară, în vederea înregistrării tuturor cazurilor de violenţă în familie. Scopul este de a ţine evidenţa asupra cazurilor înregistrate şi de a le putea surprinde evoluţia în vederea unor noi intervenţii, acolo unde este necesar. Astfel, va putea creşte eficienţa tuturor serviciilor de specialitate, precum şi conceperea unor noi metode de intervenţie, care să se ridice la înălţimea provocărilor particularităţilor fiecărui caz în parte. Această bază de date, în opinia mea, nu numai că se află în folosul beneficiarilor, dar mai ales al tuturor specialiştilor din cadrul instituţiilor de profil, inclusiv al medicilor din diversele policlinici şi spitale. Odată introdus în sistemul electronic, beneficiarul poate avea un număr de înregistrare, permiţând identificarea datelor, precum: a) istoricul persoanei respective; b) date de contact; c) probleme întâmpinate în trecut în procesul de rezolvare a cazului; d) date generale privind viaţa de familie, dar şi cea profesională, socială; e) date privind starea de sănătate anterioară şi actuală; f) informaţii particulare privind cazul în sine etc. Pentru a fi construită o astfel de bază de date, sunt necesare atât resurse financiare, cât şi umane care să poată fi angrenate în întreg procesul de asamblare. De asemenea, această bază de date va preveni viitoare diferenţe de statistică în ce priveşte înregistrarea cazurilor de violenţă în familie dintre instituţii, fie că vorbim de Poliţia Capitalei (PC), Institutul de Medicină Legală (IML) sau Direcţia Generală de Asistenţă Socială şi Protecţie a Copilului (DGASPC). Un specialist foarte important în procesul de intervenţie este medicul generalist sau, după caz, medicul de specialitate. Acesta este primul care va veni în contact cu victima şi în unele cazuri chiar cu agresorul, motiv pentru care recomand următoarele: a) informarea constantă a tuturor cadrelor medicale privind problematica violenţei în familie şi cum poate fi făcută prevenţia şi combaterea; b) participarea medicilor la mai multe seminarii tematice de-a lungul anilor şi punerea în temă cu dinamica fenomenului; c) informarea şi antrenarea în mod constant a medicilor de a dezvolta un simţ al observării victimelor violenţei prin intermediul unor cursuri şi seminarii ţinute periodic; d) necesitatea existenţei unor cursuri de comunicare specifică şi primă- interacţiune cu victima, în vederea oferirii de alternative specializate de instrumentare a cazului (o primă consiliere privind posibilităţile de asistare a victimei şi agresorului oferite de către sistemul de stat, dar şi cel nonguvernamental acreditat de stat în vederea depăşirii situaţiei de criză). Un lucru pozitiv al luptei împotriva violenței în familie ţine de faptul că în ţara noastră a început să se vorbească din ce în ce mai mult despre acest subiect, fie la nivel instituţional, fie la nivel familial şi individual. Un asemenea mod de abordare este necesar pentru a putea fi la curent cu toate problemele din interiorul familiei, în scopul precis de a da curs unor metode inovative şi eficiente de intervenţie şi monitorizare a victimei şi a agresorului. 98 GEORGIANA VIRGINIA BONEA 18 BIBLIOGRAFIE Bădescu, I., Tratat de sociologie rurală, Bucureşti, Editura Mica Valahie, 2009. Baloescu, A., Marian, G., Comportamentul agresiv, Bucureşti, Editura Tritonic, 2009. Banciu, D., Crima şi criminalitatea. Repere şi abordări juris-sociologice, Bucureşti, Editura Lumina Lex, 2005. Bandura, A., Social learning theory. Englewood cliffs, New Jersey, Prentice Hall, 1977. Batâr, D., Familia în dinamica societăţii, Sibiu, Editura Universităţii „Lucian Blaga”, 2004. Berindei, D., Revoluţia română din 1848–1849, Bucureşti, Editura Enciclopedică, 1998. Bonea, G.V., Femeia – victimă a violenţei domestice în România, în „Revista de Asistenţă Socială”, nr. 3–4, 2009, pp. 128–152. Budon, R., Texte sociologice alese, București, Editura Humanitas, 1990. Cerezo, M.A., Conflict and violence in the family: Cross-disciplinary issues. Dynamic dilemma, în York, Routledge, Klein, R. M. A., (ed.), Multidisciplinary perspectives on family violence, New 1998, pp. 9–40. Chelcea, S., Agresivitate, în Iluţ, P., Chelcea, S. (coord.), Enciclopedie de psihosociologie, Bucureşti, Editura Economică, 2003, pp. 25–27. Dobash, R. P., Dobash, R. E., Women violence and social change, New York, Routledge, 1979. Felson, R. B., Violence and anger reexamined, Washington DC, Editura American Psychological Association, 2002. Gelles, R. J., Intimate violence in families, California, Sage Publications, 1997. Gilbert, P. R., Discourses of female violence and societal gender stereotyps, în „Violence Against Women”, nr. 8, 2002, pp. 1271–1300. Grunberg, L., Gen și societate, în Vlăsceanu, L. (coord.), Sociologie, Iași, Editura Polirom, 2011, pp. 210–243. Hattery, A. J., Intimate Partner Violence, SUA, Rowman & Littlefield Publishers, Inc, 2009. Iancu, A., Gen și putere: devalorizarea și re-valorizarea muncii femeilor, în Băluță, O. (eds.), Gen și putere. Puterea leului în politica românească, Iași, Editura Polirom, 2006, pp. 42–64. Institutul Naţional de Statistică (INS), Anuarul Statistic al României, 1912, 1930, 1948, 1956, 1966, 1977, 1983, 1993, 1997, 1999, 2000, 2002, 2011, 2010, 2014, 2018, disponibil online la www.insse.ro. Institutul Naţional de Statistică (INS), Anuarul Statistic al Curţii Regale a României, 1902. Jderu, G., Comportamentul agresiv, în Chelcea, S. (coord.), Psihosociologie. Teorii, cercetări, aplicaţii, Iaşi, Editura Polirom, 2010, pp. 207–401. Lockton, D., Ward, R., Domestic violence, London, Cavendish Publishing Limited, 1997. Lorenz, K., Aşa zisul rău. Despre Istoria naturală a agresiunii, Bucureşti, Editura Humanitas, 1963/2005. Lowney, K. S., Domestic violence, în Parrillo, V. N. (eds.), Encyclopedia of social problems, California, SAGE Publications, vol. 1, 2008, pp. 250–252. Mazur, A. G., Theorizing Feminist Policy, New York, Oxford University Press, 2002. Mihăilescu, I., Feminism, în Zamfir, C., Vlăsceanu, L. (coord.), Dicționar de sociologie, București, Editura Babel, 1993, pp. 321–347. Morris, D., Maimuţa goală, Bucureşti, Editura Ştiinţifică, 1967/1991. Muntean, A., Violenţa în familie şi maltratarea copilului, în Neamţu, G., (coord.), Tratat de asistenţă , Iaşi, Editura Polirom, 2003/2011, pp. 421–437. socială Ogle, R. L., Walker, D. D., Sexual Aggression, în Renzetti, C. M., Edleson, J. L. (eds)., Encyclopedia of interpersonal violence, California, SAGE Publications, 2008, pp. 15–27. Olteanu, C. L., Gheonea, V., Gheonea, S., Femeia în România comunistă. Studii de istorie socială, București, Editura SNSPA, 2003. Popescu, R., Familia tânără în societatea românească, în „Revista Calitatea Vieștii”, nr. 1, 2003, pp. 31–52. 19 EMANCIPAREA FEMEII ÎN SOCIETATEA ROMÂNEASCĂ 99 Robinson, G. E., Violence against women in North America, în „Arck Womens Ment Health”, nr. 6, 2003, pp. 185–191. Ropotică, M. I., Violenţa intrafamilială, Bucureşti, Editura Pro Universitaria, 2007. Rotariu, T., Studii demografice, Iași, Editura Polirom, 2010. Tănăsescu, I., Florescu, B., Victima și agresorul, București, Editura INS, 1994. Voinea, M., Sociologia familiei, Bucureşti, Editura Ştiinţifică şi Enciclopedică, 1993. Zamfir, E., Zamfir, C., Situaţia femeii în România, Bucureşti, Editura Expert, 2000. *** Agenția Statelor Unite pentru Dezvoltare Internațională, 2017, disponibil online la www.usaid.gov. *** Autoritatea Naţională pentru Protecţia Familiei şi a Drepturilor Copilului, ANPFDC, 2016, 2018, disponibil online la www.copii.ro. *** Codul Penal al României, 2014, 2018, disponibil online la www.avocatconstanta.com/Noul%20 Cod%20Penal%20actualizat.pdf. *** Declarația Universală a Drepturilor Omului 1948, disponibil online la www. www.anr.gov.ro/.../ Declaratia_Universala_a_Drepturilor_Omului. *** Decretul nr. 770, din 1966 privind interzicerea avorturilor, disponibil online la https://www.historia.ro/ sectiune/general/articol/decretul-antiavort-prostitutia-si-decreteii. *** Direcţia Generală de Asistenţă Socială şi Protecţie a Copilului, DGASPC, 2018. Disponibil online la: www.dgaspc.ro. *** Emanciparea femeii din România, 2018. Disponibil online la: http://emancipareafemeii.blogspot.com. *** Enciclopedia României, disponibil online la: www.enciclopediaromaniei.ro. *** Institutul de Medicină Legală, IML, Bucureşti, România, 2018. Disponibil online la: www.legmed.ro. *** Legea 217/2003 pentru prevenirea si combaterea violentei in familie, republicata în 2014, Monitorul Oficial, Partea I nr. 205 din 24 martie 2014. *** Legea nr. 396/2006 privind acordarea unui sprijin financiar la constituirea familiei. Disponibil online la: https://lege5.ro/Gratuit/geydamjrgi/legea-nr-396-2006-privind-acordarea-unui-sprijin- financiar-la-constituirea-familiei *** Ministerul Administraţiei şi Internelor, Bucureşti, România, 2018. Disponibil online la: www.efin.ro/ adrese.../ministerul_administratiei_si_internelor.html. *** Organizaţia Mondială a Sănătăţii, OMS; World Health Organization – WHO, 2002. Disponibil online la: www.who.int/violence_injury_prevention/violence/world_report/en. *** Organizaţia Gallup România, 2017. Disponibil online la: www.gallup.com. *** Poliţia Capitalei, Bucureşti, România, 2018. Disponibil online la: www.politiacapitalei2349.ro. he main objective of this paper is to highlight and analyze the issue of violence against women within the family, in various Thistorical and social contexts. Thus, the “basic cell of society”, as it is called the family, is analyzed from the perspective of the process of modernizing society and emancipating women. These are multiple family changes in gender mainstreaming, as well as mentalities about the role of women and men in family privacy. From a sociohistorical perspective, domestic violence has been a fact since ancient times, but postmodernity has led to the construction of specialized services to prevent and combat it. The Romanian society has gone a long way from the monarchy, to communism, post-communism and transition, a fact reflected with certainty in the various institutions of the state, as well as in the revolution of individual perspectives. Keywords: family, emancipation, modernism, traditionalism, violence. Primit: 30.10.2017 Acceptat: 15.01.2018 